यो वर्ष अनुमानित ७ करोड ९ लाख युवा बेरोजगारको यो सङ्ख्या सन् २००९ को ७ करोड ६७ लाख युवा बेरोजगारभन्दा कम हो । तर, सन् २०१८ मा भने बेरोजगारको सङ्ख्यामा थप २ लाख वृद्घि हुन सक्ने बताइएको छ । ‘स्थायी र समावेशी आर्थिक वृद्घि हासिल गर्न मात्र नभई काम र सामाजिक एकताको भविष्य निर्माण गर्न समेत युवा महिला तथा पुरुषले सामना गर्दै आएका श्रम बजार तथा समाजमा रहेका चुनौतीहरूलाई सम्बोधन गर्न अति नै आवश्यक छ,’ आईएलओका नीति विभागका डेपुटी महानिर्देशक डबोरा ग्रीनफिल्डले भने ।
